മഞ്ചേശ്വരം ചെക്പോസ്റ്റില് കൈക്കൂലി വാങ്ങാന് അഞ്ചംഗ സംഘത്തെ നിയമിച്ച് തട്ടിപ്പ് കാസര്കോട്: ചെക്പോസ്റ്റ് വഴി പോവുന്ന വാഹനങ്ങളില്നിന്ന് കൈക്കൂലി വാങ്ങാന് അഞ്ചംഗ സംഘത്തെ നിയോഗിച്ച് വന് തട്ടിപ്പ്. മണിക്കൂറില് ആയിരങ്ങളാണ് ഇങ്ങനെ കൈക്കലാക്കുന്നത്. മഞ്ചേശ്വരം ചെക്പോസ്റ്റിലാണ് സമാനതകളില്ലാത്ത തട്ടിപ്പ്. ഒരുമണിക്കൂറില് സംഘം തരപ്പെടുത്തിയ 16900 രൂപ വിജിലന്സ് സംഘം പിടികൂടി. എന്നാല്, തട്ടിപ്പുകാരെ കസ്റ്റഡിയിലെടുക്കാനോ കേസെടുക്കാനോ വിജിലന്സിന് സാധിച്ചിട്ടില്ല. പരിശോധനയില്ലാതെ കടത്തിവിടുന്നതിന് ഡ്രൈവര്മാരില്നിന്ന് കൈക്കൂലി വാങ്ങുന്നതിന് മഞ്ചേശ്വരം ചെക്പോസ്റ്റിലാണ് അഞ്ചുപേരെ നിയമിച്ചതായി കണ്ടെത്തിയത്. ഉദ്യോഗസ്ഥര് നേരിട്ട് വാങ്ങുന്നത് ഒഴിവാക്കാനാണ് ഇടനിലക്കാരായി ഏജന്റുമാരെ നിയോഗിച്ചത്. ചെക്പോസ്റ്റ് ഉദ്യോഗസ്ഥരുടെ അറിവോടെയാണ് പ്രത്യേക നിയമനം എന്നാണു സൂചന.വിജിലന്സ് ഡിവൈ.എസ്.പി കെ.വി. വേണുഗോപാലിെന്റ നേതൃത്വത്തില് വെള്ളിയാഴ്ച പുലര്ച്ച നടത്തിയ പരിശോധനയിലാണ് ക്രമക്കേട് കണ്ടത്. പുലര്ച്ച 5.40 മുതല് 6.40 വരെ ഏജന്റുമാര് ശേഖരിച്ച പണമാണിത്. ഓരോ മണിക്കൂറിലും ലഭിക്കുന്ന തുക ഏജന്റുമാര് വേണ്ടപ്പെട്ടവര്ക്ക് അപ്പപ്പോള് കൈമാറിയതിനാല് 5.40ന് മുമ്ബു ലഭിച്ചത് കണ്ടെത്തിയിട്ടില്ല.ചെക്പോസ്റ്റ് എ.എം.വി.ഐയുടെ നേതൃത്വത്തില് ആറ് വര്ഷം മുമ്ബ് ദിവസവേതനാടിസ്ഥാനത്തില് അഞ്ചുപേരെ നിയമിച്ചിരുന്നു. ഇവര്ക്കുള്ള ശമ്ബളം ഏജന്റുമാര് മുഖേന വാങ്ങുന്ന കൈക്കൂലിപ്പണത്തില് നിന്നാണ് നല്കിയിരുന്നതെന്നും വിജിലന്സ് കണ്ടത്തി.വിജിലന്സ് ഡയറക്ടറുടെ അനുമതി ലഭിക്കാത്തതിനാല് കേസെടുക്കാന് സാധിച്ചിട്ടില്ല. ഡിവൈ.എസ്.പിക്കൊപ്പം എസ്.ഐ കെ. രമേശന്, സീനിയര് സിവില് പൊലീസ് ഓഫിസര്മാരായ പി.കെ. രഞ്ജിത് കുമാര്, െക.പി. പ്രദീപ്, കെ.വി. രതീഷ് എന്നിവര് പരിശോധനക്ക് നേതൃത്വം നല്കി.